text: 川粵係紅磡有兩間分店，兩者隔三分鐘左右路程，新店大d舒服d,不過我情有獨鍾，大學開始食到依家都係黎舊店呢邊 。米線(轉左薯粉，唔洗加錢)同口水雞有得分開叫大中細辣，個人覺得米線細辣就夠，辣油太多會好油膩。反而口水雞可以自己選擇下，中辣都唔過份既！<sssss>口水雞既味道同譚仔唔同，好難詳細形容，比較香同濃啦！個人鍾意呢度既味道多d 。重點係雞好好好滑！薯粉較粗身彈牙，加埋凍飲都係$35,平靚正啦！